smcproject/ml-wiki-sentences huggingface dataset:
അപ്പോഴേക്കും ഞാനും വലിയ താരമായിരുന്നു, ആനന്ദ് പറയുന്നു.
വിമർശനാത്മക വിലയിരുത്തൽ
ദേവ് ആനന്ദ് 19 ചിത്രങ്ങൾ സംവിധാനം ചെയ്യുകയും 35 ചിത്രങ്ങൾ നിർമ്മിക്കുകയും ചെയ്തിട്ടുണ്ട്.
അദ്ദേഹം നിർമ്മിച്ച 35 സിനിമകളിൽ 18 എണ്ണം ബോക്സ് ഓഫീസിൽ വാണിജ്യപരമായി വിജയിക്കുകയും അദ്ദേഹം സംവിധാനം ചെയ്ത 19 സിനിമകളിൽ 10 എണ്ണം ഹിറ്റാവുകയും ചെയ്തു.
തന്റെ 13 സിനിമകൾക്ക് അദ്ദേഹം കഥകളെഴുതി.
അദ്ദേഹത്തിന്റെ സംവിധായക സംരംഭങ്ങൾ എല്ലായ്പ്പോഴും അവരുടെ സമയത്തേക്കാൾ മുന്നിലായിരുന്നുവെന്ന് നിരൂപകർ പറയുന്നു.
ഹിറ്റ് ഗാനങ്ങൾക്ക് പേരുകേട്ടതാണ് ദേവ് ആനന്ദിന്റെ ചിത്രങ്ങൾ.
അദ്ദേഹത്തിന്റെ നിരവധി സിനിമകളുടെ സംഗീത സെഷനുകളിൽ അദ്ദേഹം സജീവ പങ്കാളിയായിരുന്നതായി അറിയപ്പെടുന്നു.
സംഗീതസംവിധായകരായ ശങ്കർ-ജയ്കിഷൻ, ഒപി നയ്യാർ, കല്യാണ്ജി-ആനന്ദ്ജി, സച്ചിൻ ദേവ് ബർമൻ, മകൻ രാഹുൽ ദേവ് ബർമൻ, ഗാനരചയിതാക്കളായ ഹസ്രത് ജയ്പുരി, മജ്റൂഹ് സുൽത്താൻപുരി, ഗോപാൽദാസ് നീരജ്, ശൈലേന്ദ്ര, ആനന്ദ് ബക്ഷി, പിന്നണി ഗായകരായ റാഫി, ഹേമന്ത് കുമാർ, കെ. കുമാർ വളരെ ജനപ്രിയമായ ചില ഗാനങ്ങൾ നിർമ്മിച്ചു.
ഗുരുദത്ത്, മുഹമ്മദ് റാഫി, പ്രാൻ, ദിലീപ് കുമാർ, രാജ് കപൂർ, സുനിൽ ദത്ത്, നർഗീസ്, കിഷോർ കുമാർ, വൈജയന്തിമാല, എസ്.ഡി. ബർമൻ, ഷമ്മി കപൂർ, ആർ.ഡി. ബർമൻ എന്നിവരായിരുന്നു സിനിമാ മേഖലയിൽ നിന്നുള്ള അദ്ദേഹത്തിന്റെ ഏറ്റവും അടുത്ത സുഹൃത്തുക്കൾ.
1948 മുതൽ 1951 വരെ നടി സുരയ്യയുമായി ആനന്ദിന് പ്രണയമുണ്ടായിരുന്നു, എന്നാൽ സുരയ്യയുടെ അമ്മൂമ്മയുടെ എതിർപ്പ് കാരണം അവർ വിവാഹിതരായില്ല.
2004 ജനുവരി 31-ന് മരിക്കുന്നതുവരെ സുരയ്യ ജീവിതത്തിലുടനീളം അവിവാഹിതയായി തുടർന്നു.
1954-ൽ, ടാക്‌സി ഡ്രൈവർ എന്ന ചിത്രത്തിന്റെ ഷൂട്ടിങ്ങിനിടെ ഒരു സ്വകാര്യ വിവാഹത്തിൽ, ഷിംലയിൽ നിന്നുള്ള ബോളിവുഡ് നടിയായ കൽപന കാർത്തികിനെ (യഥാർത്ഥ പേര് മോന സിംഹ) ദേവ് വിവാഹം കഴിച്ചു.
ഇവർക്ക് രണ്ട് മക്കളുണ്ട്, മകൻ സുനിൽ, മകൾ ദേവീന.
കറുത്ത കോട്ടിന് നിരോധനം
ഹിന്ദുസ്ഥാൻ ടൈംസിന്റെ ഒരു ലേഖനം അനുസരിച്ച്, 1958-ൽ അദ്ദേഹത്തിന്റെ കാലാ പാനി എന്ന സിനിമയുടെ റിലീസിനിടെ ഒരു സംഭവമുണ്ടായി, ആ സമയത്ത് ദേവ് കറുത്ത കോട്ട് ധരിച്ച് വളരെ സുന്ദരനായി കാണപ്പെട്ടു, അവന്റെ രൂപം കണ്ട് മയങ്ങിയ ഒരു പെൺകുട്ടി അവളുടെ ജീവിതം അവസാനിപ്പിച്ചു.
സംഭവത്തിന് ശേഷം അദ്ദേഹം പൊതുസ്ഥലത്ത് കറുത്ത വസ്ത്രം ധരിച്ചിരുന്നില്ലെന്നാണ് റിപ്പോർട്ട്.
2011 ഡിസംബർ 3-ന് (4 ഡിസംബർ 2011 I.S.T.) ഹൃദയസ്തംഭനത്തെ തുടർന്ന് 88-ആം വയസ്സിൽ ലണ്ടനിലെ വാഷിംഗ്ടൺ മെയ്ഫെയർ ഹോട്ടലിലെ തന്റെ മുറിയിൽ വെച്ച് ദേവ് ആനന്ദ് മരിച്ചു.
അദ്ദേഹം സംവിധാനം ചെയ്യുകയും നിർമ്മിക്കുകയും ചെയ്ത അദ്ദേഹത്തിന്റെ അവസാന ചിത്രമായ 'ചാർജ് ഷീറ്റ്' പുറത്തിറങ്ങി രണ്ട് മാസത്തിന് ശേഷമാണ് അദ്ദേഹത്തിന്റെ മരണം സംഭവിച്ചത്.
മരണസമയത്ത് മെഡിക്കൽ ചെക്കപ്പിനായി ആനന്ദ് ലണ്ടനിലായിരുന്നുവെന്നാണ് റിപ്പോർട്ട്.
ഡിസംബർ 10 ന്, ലണ്ടനിലെ ഒരു ചെറിയ ചാപ്പലിൽ അദ്ദേഹത്തിന്റെ ശവസംസ്കാര ശുശ്രൂഷ നടന്നു, അതിനുശേഷം അദ്ദേഹത്തിന്റെ പെട്ടി തെക്കുപടിഞ്ഞാറൻ ലണ്ടനിലെ പുട്ട്‌നി വേൽ ശ്മശാനത്തിലേക്ക് കൊണ്ടുപോയി.
അദ്ദേഹത്തിന്റെ ചിതാഭസ്മം ഗോദാവരി നദിയിൽ നിമജ്ജനം ചെയ്യുന്നതിനായി ഇന്ത്യയിലേക്ക് തിരിച്ചയച്ചു.
പുരസ്കാരങ്ങൾ ഫിലിം‌ഫെയർ അവാർഡുകൾ 1955 - തിരഞ്ഞെടുക്കപ്പെട്ടു മികച്ച നടൻ for മുനിം‌ജി 1958 - മികച്ച നടൻ for കാലാ പാനി (ഹിന്ദി ചലച്ചിത്രം) 1966 - മികച്ച നടൻ for ഗൈഡ് 1991 - Winner ലൈഫ് ടൈം അവാർഡ് Archived 2008-02-11 at the Wayback Machine 2002 - ദാദാസാഹിബ് ഫാൽക്കെ പുരസ്കാരം സിവിലിയൻ അവാർഡുകൾ 2001 - പത്മഭൂഷൺ (ഇന്ത്യ സർക്കാരിൽ നിന്നുള്ള ഇന്ത്യയിലെ മൂന്നാമത്തെ ഏറ്റവും ഉയർന്ന സിവിലിയൻ ബഹുമതി) ദേശീയ ചലച്ചിത്ര അവാർഡുകൾ
വിജയി 1965 - ഗൈഡിന് ഹിന്ദിയിലെ മികച്ച ഫീച്ചർ ഫിലിമിനുള്ള ദേശീയ ചലച്ചിത്ര അവാർഡ് 2002 – ദാദാസാഹേബ് ഫാൽക്കെ അവാർഡ്, സിനിമാറ്റിക് എക്‌സലൻസിനുള്ള ഇന്ത്യയിലെ പരമോന്നത ബഹുമതി ദേശീയ ബഹുമതികളും അംഗീകാരങ്ങളും
വിജയി അന്താരാഷ്ട്ര ബഹുമതികളും അംഗീകാരങ്ങളും അഭിനയിച്ച ചിത്രങ്ങൾ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Dev Anand List of Dev Anand songs
ദേശാഭിമാനി പുരസ്‌കാരം ഇംഗ്ലീഷ് വിലാസം https://ml.wikipedia.org/wiki/Deshabhimani_Award
സാമൂഹിക-സാസ്‌കാരിക-സാഹിത്യ മേഖലകളിൽ സമഗ്രസംഭാവനയ്ക്കുള്ള  പുരസ്കാരമാണ് ' ദേശാഭിമാനി പുരസ്‌കാരം' .
മാദ്ധ്യമസ്ഥാപനമായ ദേശാഭിമാനി , പ്ലാറ്റിനം ജൂബിലി ആഘോഷങ്ങളുടെ ഭാഗമായി 2017-ലാണ് പുരസ്‌കാരം ഏർപ്പെടുത്ത്യത് .
രണ്ടുലക്ഷം രൂപയും പ്രശസ്തിപത്രവും  ശിൽപവുമാണ് അവാർഡ് .
പ്രഥമ ദേശാഭിമാനി സാഹിത്യപുരസ്കാരം 24.02.2017 ന് കേരള മുഖ്യമന്ത്രി പിണറായി വിജയൻ എം. ടി. വാസുദേവൻനായർക്ക് സമ്മാനിച്ചു .
ദേശാഭിമാനി പുരസ്‌കാരം നേടിയവരുടെ പട്ടിക നം.
വർഷം ചിത്രം ജേതാവ് നൽകിയ തീയതി അവലംബം 1.
2017 എം.ടി. വാസുദേവൻ നായർ 24.02.2017 2.
2018 ടി. പത്മനാഭൻ 10.03.2018 അവലംബം
ദേശീയ ഗെയിംസ് 2015 ഇംഗ്ലീഷ് വിലാസം https://ml.wikipedia.org/wiki/National_Games_2015
ഇന്ത്യയുടെ ആഭ്യന്തരകായിക മാമാങ്കമായ ദേശീയ ഗെയിംസ്, ഇന്ത്യയുടെ 35-മത് മൽസരം നടക്കുന്നത് കേരളത്തിലാണ്.
2008-ൽ അനുവദിച്ച ദേശീയ ഗെയിംസ് 2015 ജനുവരി 31 മുതൽ 2015 ഫെബ്രുവരി 14 വരെ കേരളത്തിലെ ഏഴ് ജില്ലകളിലെ 31 വേദികളിലായി നടത്തപ്പെടുന്നു.
തിരുവനന്തപുരം ജില്ല കാര്യവട്ടത്താണ് പ്രധാന വേദിയായ ഗ്രീൻ ഫീൽഡ് സ്റ്റേഡിയം നിർമ്മിച്ചിരിക്കുന്നത്.
ഗെയിംസ് ചരിത്രത്തിൽ കേരളത്തിലിത് രണ്ടാം തവണയാണ് ഗെയിംസ് നടത്തപ്പെടുന്നത്.
27-മത് ദേശീയ ഗെയിംസ് 1987-ൽ കേരളത്തിലാണ് നടത്തിയത്.
പതിനഞ്ച് ദിവസം നീണ്ട് നിൽക്കുന്ന ഈ മേളയിൽ 345	 സ്വർണ്ണവും 346 വെള്ളിയും 	482 വെങ്കലവുമടക്കം 	1173 മെഡലുകൾക്കായിരുന്നു മൽസരങ്ങൾ.
മുൻ ക്രിക്കറ്റ് താരവും രാജ്യസഭാംഗവുമായ സച്ചിൻ ടെണ്ടുൽക്കറാണ് ഈ ഗെയിംസിന്റെ ഗുഡ്‌വിൽ അംബാസഡറായി തിരഞ്ഞെടുക്കപ്പെട്ടത്.
2015 ജനുവരി 31-ന് തിരുവനന്തപുരം കാര്യവട്ടത്തുള്ള ഗ്രീൻ ഫീൽഡ് സ്റ്റേഡിയത്തിൽ അമ്പതനായിരത്തിലധികം കാണികളെ സാക്ഷി നിർത്തി കേന്ദ്ര നഗര വികസന മന്ത്രി വെങ്കയ്യ നായിഡു ദേശീയ ഗെയിംസ് ഔദ്യോഗികമായി ഉദ്ഘാടനം ചെയ്തു.
ചടങ്ങിൽ ഇന്ത്യൻ ഒളിമ്പിക് അസോസിയേഷൻ പ്രസിഡന്റ് എൻ. രാമചന്ദ്രൻ അധ്യക്ഷത വഹിച്ചു.
മുഖ്യമന്ത്രി ഉമ്മൻ ചാണ്ടി , സംസ്ഥാന കായികമന്ത്രി തിരുവഞ്ചൂർ രാധാകൃഷ്ണൻ , കേന്ദ്ര കായിക സഹമന്ത്രി സർബാനന്ദ സോനോവാൾ , നിയമസഭാ സ്പീക്കർ ജി. കാർത്തികേയൻ , സംസ്ഥാന മന്ത്രിമാരായ പി.കെ. കുഞ്ഞാലിക്കുട്ടി , കെ.എം. മാണി , രമേശ് ചെന്നിത്തല കെ.പി. മോഹനൻ , ഷിബു ബേബിജോൺ , അനൂപ് ജേക്കബ് , വി.എസ്. ശിവകുമാർ എന്നിവരും ശശി തരൂർ എം.പി, മുൻ കേന്ദ്രമന്ത്രി ഒ. രാജഗോപാൽ , മുൻ കായിക മന്ത്രി എം. വിജയകുമാർ , എം.എ. വാഹിദ് എം.എൽ.എ, തിരുവനന്തപുരം മേയർ കെ. ചന്ദ്രിക എന്നിവരും പങ്കെടുത്തു.
കരസേന ഒരുക്കിയ ബാൻഡ്‌ മേളവും മട്ടന്നൂർ ശങ്കരൻ‌കുട്ടിയും സംഘവും കൊട്ടിയ തായമ്പകയും മോഹൻ ലാൽ നേതൃത്വം നൽകുന്ന ലാലിസം എന്ന മ്യൂസിക് ബ്രാൻഡ് നടത്തിയ "ലാലിസം ഇന്ത്യ സിംഗിംഗ്" എന്നിവ ഉദ്ഘാടനത്തിനുണ്ടായിരുന്നു.
പി.ടി. ഉഷയും അഞ്ജു ബോബി ജോർജും ചേർന്ന് ദീപം കൊളുത്തിയപ്പോൾ ഗ്രൗണ്ടിൽ കരിമരുന്ന് പ്രയോഗവും നടത്തി.
പ്രീജ ശ്രീധരൻ ഗെയിംസിൽ പങ്കെടുക്കുന്ന താരങ്ങൾക്കായി പ്രതിജ്ഞ ചൊല്ലി.
ഗെയിംസിൽ പങ്കെടുക്കാനെത്തിയ കായിക താരങ്ങൾ അണിനിരന്ന മാർച്ച് പാസ്റ്റ് വെങ്കയ്യ നായിഡു സല്യൂട്ട് നൽകി സ്വീകരിച്ചു.
സമാപന സമ്മേളണം
2015 ഫെബ്രുവരി 14-ന് തിരുവനന്തപുരം കാര്യവട്ടത്തുള്ള ഗ്രീൻ ഫീൽഡ് സ്റ്റേഡിയത്തിൽ നടന്ന സമാപന സമ്മേളണത്തിൽ  ഗവർണർ പി. സദാശിവം മുഖ്യാതിഥിയായി.
കേന്ദ്ര കായികമന്ത്രി സർബാനന്ദ് സോണോബൽ , മുഖ്യമന്ത്രി ഉമ്മൻ ചാണ്ടി , ഇന്ത്യൻ ഒളിമ്പിക് അസോസിയേഷൻ പ്രസിഡന്റ് എൻ. രാമചന്ദ്രൻ കായിക മന്ത്രി തിരുവഞ്ചൂർ രാധാകൃഷ്ണൻ തുടങ്ങിയവർ പങ്കെടുത്ത വർണോജ്വലമായ ചടങ്ങോടെയാണ് ഗെയിംസ് സമാപിച്ചത്.
വിവിധ സംസ്ഥാനങ്ങളിൽ നിന്നെത്തിയ 1500 ലധികം കലാകാരന്മാർ അണിനിരന്ന പരിപാടിയിൽ മുഖ്യ ആകർഷണം ‘റിവേഴ്സ് ഓഫ് ഇന്ത്യ’ തീം സോങ്ങായിരുന്നു.
സന്തോഷ് ഷെട്ടി അണിയിച്ചൊരുക്കിയതായിരുന്നു ‘റിവേഴ്സ് ഓഫ് ഇന്ത്യ’ തീം സോങ്.
ഇതിൽ രാജ്യത്തെ വിവിധ നദികളിലൂടെ ഓരോ സംസ്ഥാനത്തെയും പരിചയപ്പെടുത്തി.
നദികളെ പശ്ചാത്തല സ്ക്രീനിൽ കാണിച്ച് അതതിടങ്ങളിലെ കലാരൂപങ്ങൾ അരങ്ങേറി.
കേരളത്തിലെ നദികളായ നിളയും പെരിയാറും സ്ക്രീനിൽ തെളിഞ്ഞപ്പോൾ ഒപ്പന , തെയ്യം , മാർഗംകളി , ദഫ്മുട്ട് തുടങ്ങിയവ വേദിയിൽ അരങ്ങേറി.
നടി ശോഭനയുടെ നൃത്തവും ലൈറ്റ് ആൻഡ് ഷോയും വിവിധ കലാപരിപാടികളും ചടങ്ങിന് നിറം പകർന്നു.
ഗോവ ഒളിമ്പിക് അസോസിയേഷനും ദേശീയ ഗെയിംസ് സംഘാടക സമിതിയുമാണ് കലാപരിപാടികൾ അവതരിപ്പിച്ചത്.
കരിമരുന്ന് പ്രയോഗവും സമാപനസമ്മേളണത്തിനുണ്ടായിരുന്നു.
ദേശീയഗാനത്തോടെ ദേശീയ ഗെയിംസിന് കൊടിയിറങ്ങി.
ഓവറോൾ ചാമ്പ്യൻന്മാരും മികച്ച താരങ്ങളും
രാജാ ഭലേന്ദ്രസിങ്ങിന്റെ പേരിലുള്ള ദേശീയ ഗെയിംസ്‌ കിരീടം സർവീസസ്‌ നേടി.
91 സ്വർണമടക്കം 159 മെഡലുകൾ സ്വന്തമാക്കിയ സർവീസസാണ് ദേശീയ ഗെയിംസിൽ ഓവറോൾ ചാമ്പ്യൻമാരായത്.
54 സ്വർണമടക്കം 162 മെഡലുകൾ സ്വന്തമാക്കിയ കേരളം രണ്ടാം സ്ഥാനത്തെത്തി.
മൂന്നാം സ്ഥാനത്തുള്ള ഹരിയാനക്ക് 40 സ്വർണമടക്കം 107 പതക്കങ്ങളാണ് ലഭിച്ചത്.
കേരളത്തിൻെറ നീന്തൽതാരം സാജൻ പ്രകാശ് മികച്ച പുരുഷതാരമായി.
മഹാരാഷ്ട്രയുടെ ആകാംക്ഷ വോറയാണ് മികച്ച വനിതാ താരം.
ഭാഗ്യ ചിഹ്നം ''' Ammu''' , The Great Hornbill.
കേരളത്തിൽ നടക്കുന്ന 35-മത് ദേശീയ ഗെയിംസിന്റെ ഭാഗ്യ ചിഹ്നമായി കേരളത്തിന്റെ തന്നെ സംസ്ഥാന ഔദ്യോഗിക പക്ഷിയായ വേഴാമ്പലിനെയാണ് തിരഞ്ഞെടുത്തിരിക്കുന്നത്.
അമ്മു എന്ന് നാമകരണം ചെയ്തിരിക്കുന്ന വേഴാമ്പലിന്റെ തിരഞ്ഞെടുപ്പിലൂടെ അന്യം നിന്ന് പോകുന്ന ജീവജാലങ്ങളോടുള്ള ശ്രദ്ധയും കേരളത്തിന്റെ മഴക്കാടുകൾ സംരക്ഷിക്കാനുള്ള ത്വരയും പ്രകടിപ്പിക്കുന്നുണ്ട്.
സ്ത്രീ നാമമായ "അമ്മു" എന്ന പേരിലൂടെ കേരളത്തിലെ സ്തീകൾക്കുള്ള ആദരവും അതോടൊപ്പം സ്ത്രീ-പുരുഷ നിരക്കിൽ സ്തീകളുടെ വർദ്ധനവുള്ള ഏക സംസ്ഥാനമെന്ന അഭിമാനവും എടുത്തു കാണിക്കുകയും ചെയ്യുന്നു.
അമ്മുവിന്റെ കൂടെ ഗെറ്റ് സെറ്റ് പ്ലേ (Get Set Play) എന്ന് എഴുതിയതാണ് ചിഹ്നം.
അമ്മു വേഴാമ്പലിനെ രൂപകൽപന ചെയ്തത് രാകേഷ് പി. നായർ എന്ന കലാകാരനാണ്.
ഗെയിംസ് ഗ്രാമം
"ഗ്രീൻ ഗെയിംസ്" എന്ന ചിന്തയിലൂന്നി ഗെയിംസ് ഗ്രാമം പ്രീഫാബ്രിക്കേറ്റഡ് ഹൗസിംഗ് സാങ്കേതിക വിദ്യയിലാണ്  നിർമിച്ചിരിക്കുന്നത്.
പരിസ്ഥിതി സൗഹൃദവും ഊർജ സംരക്ഷണവും ലക്ഷ്യമിട്ടിട്ടുള്ള പ്രീഫാബ്രിക്കേറ്റഡ് സാങ്കേതിക വിദ്യകൾ വളരെ വേഗത്തിൽ നിർമ്മിച്ചെടുക്കാവുന്നതുമാണ്.
ഓരോ വീടുകളായി മാറ്റാവുന്നതും മറ്റൊരിടത്തേക്ക് മാറ്റി സ്ഥാപിക്കാവുന്നതുമായതും ഇത്തരം സാങ്കേതിക വിദ്യയുടെ ഗുണവുമാണ്.
അഞ്ച് കായിക താരങ്ങൾക്ക് ഒരു മുറിയും കോച്ചുമാർക്കും ടീം ഓഫീഷ്യൽസിനും ഒറ്റയ്ക്കോ അല്ലെങ്കിൽ രണ്ട് പേർക്ക് ഒരു മുറി എന്ന നിലയിലും അനുവദിക്കും.
അടുക്കളയും ഭക്ഷണശാലകളും കോൺഫറൻസ് ഹാളുകളും മെഡിക്കൽ സെന്ററുകളും മറ്റുമായി നിർമ്മിക്കുന്ന ഗെയിംസ് വില്ലേജ് ഒരു "മീനിയേച്ചർ ഇന്ത്യ"യാകും.
റൺ കേരള റൺ
ദേശീയ ഗെയിംസിന്റെ പ്രചരണത്തിനായി 2015 ജനുവരി 20ന് നടന്ന കൂട്ടയോട്ടമാണ് റൺ കേരള റൺ .
ഹരിചരൺ സംഘവും പാടിയിരിക്കുന്ന കൂട്ടയോട്ടത്തിന്റെ തീം സോംഗിന്റെ വരികൾ ഒ.എൻ.വി. കുറുപ്പിന്റേതും ഈണം എം. ജയചന്ദ്രന്റേതുമാണ് .
റൺ കേരള റൺ എന്ന കൂട്ടയോട്ടത്തിന്റെ നടത്തിപ്പ് ചുമതല 'കെ ജംഗ്‌ഷൻ' എന്ന ഇവന്റ് മാനേജ്‌മെന്റ് ഗ്രൂപ്പിനാണ്.
ഗവർണ്ണർ പി. സദാശിവം ഫ്ലാഗ് ഓഫ് ചെയ്തു.
കേരളത്തിൽ പതിനായിരത്തിലധികം ഇടങ്ങളിൽ വിവിധ സംഘടനകളുടെ നേതൃത്വത്തിൽ കൂട്ടയോട്ടം സംഘടിപ്പിക്കപ്പെട്ടു.
ദേശീയ ഗെയിംസിൻറെ വരവറിയിച്ച് നടന്ന റൺ കേരള റൺ എന്ന മാരത്തൺ, ഏറ്റവും കൂടുതൽപേർ പങ്കെടുത്ത മാരത്തണെന്ന ലോക റെക്കോർഡായി ലിംക റെക്കോർഡ് അംഗീകരിച്ചിട്ടുണ്ട്.
ദീപശിഖ റാലി
ദേശീയ ഗെയിംസിനുള്ള ദീപശിഖ പ്രയാണം 2015 ജനുവരി 23-ന് കാസർകോട് ഗവ.
കോളേജ് ഗ്രൗണ്ടിൽ അർജ്ജുന അവാഡ് ജേതാവ് ടോം ജോസഫിന് കൈമാറി മുഖ്യമന്ത്രി ഉമ്മൻ ചാണ്ടി ഉദ്ഘാടനം നിർവ്വഹിച്ചു.
സംസ്ഥാനത്തിന്റെ വിവിധ കേന്ദ്രങ്ങളിലൂടെ സഞ്ചരിച്ച് ജനുവരി 31ന് തിരുവനന്തപുരത്ത് പ്രധാന സ്റ്റേഡിയത്തിൽ പ്രവേശിച്ച ദീപശിഖ റാലി കെ.എം. ബീനമോൾ സച്ചിൻ ടെണ്ടുൽക്കർക്ക് കൈമാറി.
സച്ചിനിൽ നിന്നും ദീപശിഖ ഏറ്റുവാങ്ങിയ പി.ടി. ഉഷയും അഞ്‌ജു ബോബി ജോർജും ദീപശിഖ ഏറ്റുവാങ്ങി നിലവിളക്ക് കത്തിച്ചു.
മൽസര വിഭാഗങ്ങൾ മൽസര വേദികളും നീന്തൽ മത്സരം - അക്വാട്ടിക് കോപ്ലക്സ്, പിരപ്പൻകോട് , തിരുവനന്തപുരം അമ്പെയ്ത്ത് - ജവഹർലാൽ നെഹ്റു സ്റ്റേഡിയം , കലൂർ , കൊച്ചി അത്‌ലറ്റിക്സ് -  യൂണിവേർസിറ്റി സ്റ്റേഡിയം, തിരുവനന്തപുരം ബാഡ്മിന്റൺ - രാജീവ് ഗാന്ധി ഇൻഡോർ സ്റ്റേഡിയം , കൊച്ചി ബാസ്ക്കറ്റ്ബോൾ - മുണ്ടയാട് ഇൻഡോർ സ്റ്റേഡിയം , മുണ്ടയാട് , കണ്ണൂർ ബീച്ച് ഹാൻഡ്ബോൾ - ഷണ്മുഖം ബീച്ച് , തിരുവനന്തപുരം ബീച്ച് വോളിബോൾ - കോഴിക്കോട് ബീച്ച് , കോഴിക്കോട് ബോക്സിങ് - തൃപയാർ ഇൻഡോർ സ്റ്റേഡിയം , തൃപയാർ , തൃശ്ശൂർ കാനോയിംഗ് കയാകിംഗ് - വേമ്പനാട്ട് കായൽ , ആലപ്പുഴ സൈക്ക്ലിംഗ് - എൽ.എൻ.സി.പി.ഇ.
വെൽഡ്രോം, കാര്യവട്ടം , തിരുവനന്തപുരം ഫെൻസിംഗ് - സി.ഐ.എ.എൽ. ട്രേഡ് ഫെയർ സെന്റെർ, നെടുമ്പാശ്ശേരി , കൊച്ചി ഫുട്ബോൾ - പുരുഷൻ - കോഴിക്കോട് കോർപ്പറേഷൻ സ്റ്റേഡിയം , കോഴിക്കോട് .
വനിത - തൃശ്ശൂർ കോർപ്പറേഷൻ സ്റ്റേഡിയം , തൃശ്ശൂർ ജിംനാസ്റ്റിക് - ജിമ്മി ജോർജ് ഇൻഡോർ സ്റ്റേഡിയം , തിരുവനന്തപുരം ഹാൻഡ്‌ബോൾ - ജിമ്മി ജോർജ് ഇൻഡോർ സ്റ്റേഡിയം , തിരുവനന്തപുരം ഹോക്കി - അന്താരാഷ്ട്ര ഹോക്കി സ്റ്റേഡിയം, കൊല്ലം ജൂഡോ - വി.കെ.എൻ. മേനോൻ ഇൻഡോർ സ്റ്റേഡിയം , തൃശ്ശൂർ കബഡി - ശ്രീപാദം സ്റ്റേഡിയം , ആറ്റിങ്ങൽ , തിരുവനന്തപുരം ഖോ ഖോ - ശ്രീപാദം സ്റ്റേഡിയം , ആറ്റിങ്ങൽ , തിരുവനന്തപുരം ലോൺ ബൗൾസ് - സി.ഐ.എ.എൽ. ഗോൾഫ് കോഴ്സ്, നെടുമ്പാശ്ശേരി , കൊച്ചി നെറ്റ്‌ബോൾ - വെള്ളയാനി അഗ്രികൾച്ചറൽ കോളേജ് ഇൻഡോർ സ്റ്റേഡിയം , വെള്ളയാനി , തിരുവനന്തപുരം തുഴയൽ - വേമ്പനാട്ട് കായൽ , ആലപ്പുഴ റഗ്‌ബി - ലാൽ ബഹാദൂർ ശാസ്ത്രി സ്റ്റേഡിയം , കൊല്ലം ഷൂട്ടിംഗ് - പിസ്റ്റൾ റൈഫിൾ - ഷൂട്ടിംഗ് റേഞ്ച്, വട്ടിയൂർക്കാവ് , തിരുവനന്തപുരം , ട്രാപ് സ്കീറ്റ് - പോലിസ് അക്കാഡമി ഷൂട്ടിംഗ് റേഞ്ച്, തൃശ്ശൂർ സ്ക്വാഷ് - ചന്ദ്രശേഖരൻ നായർ സ്റ്റേഡിയം , തിരുവനന്തപുരം ടേബിൾ ടെന്നീസ് - രാജീവ് ഗാന്ധി ഇൻഡോർ സ്റ്റേഡിയം , കടവന്ത്ര , കൊച്ചി തൈക്വണ്ടോ - വെള്ളയാനി അഗ്രികൾച്ചറൽ കോളേജ് ഇൻഡോർ സ്റ്റേഡിയം , വെള്ളയാനി , തിരുവനന്തപുരം ടെന്നീസ് - ടെന്നീസ് കോപ്ലക്സ്, കുമാരപുരം , തിരുവനന്തപുരം ട്രൈത്ത്വലോൻ - എൻ.എച്ച്. ബൈപാസ്, കോവളം , തിരുവനന്തപുരം വോളിബോൾ - വി.കെ.എൻ. മേനോൻ ഇൻഡോർ സ്റ്റേഡിയം , കോഴിക്കോട് ഭാരദ്വഹനം - വി.കെ.എൻ. മേനോൻ ഇൻഡോർ സ്റ്റേഡിയം , തൃശ്ശൂർ ഗുസ്തി - മുണ്ടയാട് ഇൻഡോർ സ്റ്റേഡിയം , മുണ്ടയാട് , കണ്ണൂർ വുഷു - എൽ.എൻ.സി.പി.ഇ.
, കാര്യവട്ടം , തിരുവനന്തപുരം യാചിംഗ് - ചെറായി ബീച്ച് , ചെറായി , കൊച്ചി മെഡൽ നില സ്ഥാനം Teams സ്വർണ്ണം വെള്ളി വെങ്കലം ആകെ 1 സർവീസസ് 91 33 35 159 2 കേരളം 54 48 60 162 3 ഹരിയാന 40 40 27 107 4 മഹാരാഷ്ട്ര 30 43 50 123 5 പഞ്ചാബ് 27 34 32 93 6 മധ്യപ്രദേശ് 22 24 38 84 7 മണിപ്പൂർ 18 18 24 60 8 തമിഴ്‌നാട് 13 12 19 44 9 ഗുജറാത്ത് 10 4 6 20 10 കർണ്ണാടക 8 17 22 47 11 ആസാം 7 5 10 22 12 ഉത്തർപ്രദേശ് 6 27 30 63 13 തെലുങ്കാന 6 11 11 28 14 ഝാർഖണ്ഡ്‌ 6 3 12 21 15 ആന്തമാൻ നിക്കോബാർ ദ്വീപുകൾ 6 3 3 12 16 ഒഡീഷ 5 5 2 12 17 ആന്ധ്രാപ്രദേശ്‌ 5 3 7 15 18 ത്രിപുര 5 0 0 5 19 ഡൽഹി 4 10 29 43 20 രാജസ്ഥാൻ 4 5 5 14 21 പശ്ചിമ ബംഗാൾ 3 11 30 44 22 ഛത്തീസ്‌ഗഢ് 2 4 3 9 23 ജമ്മു കശ്മീർ 2 1 9 12 24 ഉത്തരാഖണ്ഡ് 1 4 11 16 25 ഗോവ 1 3 7 11 26 ചണ്ഡീഗഢ് 1 2 13 16 27 അരുണാചൽ പ്രദേശ് 1 1 1 3 28 മിസോറാം 1 1 1 3 29 ബീഹാർ 0 2 5 7 30 മേഘാലയ 0 1 1 2 31 ഹിമാചൽ പ്രദേശ് 0 1 1 2 33 ദമൻ, ദിയു 0 0 1 1 Total 345 346 482 1173 മെഡൽ നേടാത്ത സംസ്ഥാനങ്ങൾ സിക്കിം നാഗാലാ‌ൻഡ് ലക്ഷദ്വീപ് ദാദ്ര, നഗർ ഹവേലി പോണ്ടിച്ചേരി ഗെയിംസ് ചെലവ്
611 കോടി രൂപയാണ് ഗെയിംസ് ചെലവായി കണക്ക് കൂട്ടിയിരിക്കുന്നത്.
സംഘാടക സമിതി സംഘാടക സമിതി ചെയർമാൻ - മുഖ്യമന്ത്രി ഉമ്മൻചാണ്ടി സംഘാടക സമിതി പ്രസിഡന്റ് - കായിക മന്ത്രി തിരുവഞ്ചൂർ രാധാകൃഷ്ണൻ ഗെയിംസ് സി.ഇ.
ഒ. - ജേക്കബ് പുന്നൂസ് .
14 സ്‌പോർട്‌സ്‌ കൗൺസിൽ അധ്യക്ഷൻമാരും സംഘാടക സമിതിയംഗങ്ങളാണ്.
ഗെയിംസ് എക്‌സിക്യൂട്ടിവ് കമ്മിറ്റി - 28 അംഗങ്ങളുണ്ട്.
അവാർഡുകളും ജോലികളും സഹായങ്ങളും
ഗെയിംസിൽ ഒളിമ്പിക്‌സ്‌ യോഗ്യതാസൂചകം മറികടന്ന കേരള താരങ്ങളായ സാജൻ പ്രകാശ് , എലിസബത്ത്‌ ആന്റണി , അനിൽഡ തോമസ്‌ , അനു രാഘവൻ എന്നിവർക്കു ഗസറ്റഡ്‌ റാങ്കിൽ ജോലി നൽകും.
നിലവിൽ ജോലിയുള്ള വിജയികൾക്ക്‌ അധിക ഇൻക്രിമെന്റും ഗ്രേഡ്‌ പ്രമോഷനും നൽകും.
രണ്ടിലേതു വേണമെന്നു കായികതാരങ്ങൾക്കു തീരുമാനിക്കാം.
മത്സരങ്ങളിൽ പങ്കെടുക്കുന്ന ദിനങ്ങൾ കായികതാരങ്ങളുടെ ഡ്യൂട്ടിയായി പരിഗണിക്കും.
ഗെയിംസിൽ സ്വർണ മെഡൽ നേടിയവർക്ക്‌ അഞ്ചുലക്ഷം രൂപയും വെള്ളി മെഡൽ നേടിയവർക്ക് മൂന്ന് ലക്ഷം രൂപയും വെങ്കലം മെഡൽ നേടിയവർക്ക് രണ്ടുലക്ഷം രൂപയും നൽകും.
കേരളത്തിൽ നിന്നുള്ള 2016-ലെ ഒളിമ്പിക്‌സ്‌ ജേതാക്കൾക്ക് ഒരുകോടി രൂപയും ഏഷ്യാഡ്‌-കോമൺവെൽത്ത്‌ ഗെയിംസ്‌ വിജയികൾക്ക്‌ 50 ലക്ഷം രൂപയും മുഖ്യമന്ത്രി മുൻകൂർ പ്രഖ്യാപിച്ചു.
ദേശീയ ഗെയിംസിന്റെ സമാപനസമ്മേളണത്തിൽ കേരളത്തിന് ഒരു കായിക സർവകലാശാല കേന്ദ്രസർക്കാർ വാഗ്ദാനം ചെയ്തിട്ടുണ്ട്
ദേശീയ ഗെയിംസിൽ പങ്കെടുത്ത മഹാരാഷ്‌ട്ര താരം മയൂരേഷ്‌ പവാർ കടലിൽ കുളിക്കുന്നതിനിടയിൽ മുങ്ങി മരിച്ചു.
മയുരേഷിന്റെ കുടുംബത്തിന് കേരള സംസ്ഥാന സർക്കാർ 13 ലക്ഷം രൂപ ആശ്വാസധനമായി നൽകുമെന്നും മുഖ്യമന്ത്രി അറിയിച്ചിട്ടുണ്ട്.
വിവാദങ്ങൾ ഉദ്ഘാടന വേദിയിൽ ലാൽ നേതൃത്വം നൽകുന്ന ലാലിസം എന്ന മ്യൂസിക് ബാൻഡിന്റെ "ലാലിസം ഇന്ത്യ സിംഗിംഗ്" എന്ന് സംഗീതപരിപാടിയുടെ പ്രകടനത്തെക്കുറിച്ച് വ്യാപക പ്രതിഷേധം ഉണ്ടായി.
ലൈവ് ഷോ എന്നായിരുന്നു പറഞ്ഞിരുന്നതെങ്കിലും ലാൽ ചുണ്ടനക്കി റെക്കോർഡ് ചെയ്ത പാട്ടാണ് ആലപിച്ചതെന്നും ലാലിന്റെ സിനിമയിലെ 35 വർഷത്തെ അടിസ്ഥാനമാക്കിയാണ് പരിപാടി സംവിധാനം ചെയ്തതെന്നും പരിപാടിക്ക് നിലവാരം ഉണ്ടായിരുന്നില്ല എന്നൊക്കെയായിരുന്നു ആക്ഷേപം.
പുതിയതായി രൂപികരിച്ച ലാലിസം എന്ന മ്യൂസിക് ബ്രാൻഡിന് മുൻപരിചയമില്ലായെന്നും രണ്ട് കോടി രൂപയ്ക്ക് പരിപാടി നടത്താൻ അനുമതി നൽകിയതുമുതൽ വിവാദം ഉണ്ടായിരുന്നു.
ലാലിസത്തിനായി സർക്കാരിൽ നിന്ന് കൈപറ്റിയ 1,63,77,600 രൂപ സർക്കാരിന്  തിരിച്ച് നൽകി.
ഗെയിംസ് വേദി​ക​ളുടെ നിർമ്മാ​ണം പൂർത്തി​യായിട്ടി​ല്ല, നിർമ്മാ​ണ​ത്തിൽ വൻ അഴി​മതിയാരോ​പണം.
വിദേ​ശത്ത് നിന്ന് വരേണ്ട പല കായിക ഉപ​ക​ര​ണ​ങ്ങളും സമ​യ​ത്തിന് എത്തില്ലെന്ന ആശങ്ക.
ഗെയിംസ് നടത്തിപ്പിൽ അഴിമതിയും ധൂർത്തും ആരോപിച്ച് കെ.ബി. ഗണേഷ് കുമാർ ഭരണസമിതിയിൽ നിന്ന് രാജി വെച്ചു.
സംഘാടക സമിതി പ്രവർത്തനത്തിൽ തൃപ്‌തിയില്ലാതെ യൂണി​വേ​ഴ്‌സിറ്റിയുടെ മുൻ ഫിസി​ക്കൽ ഡയ​റ​ക്ടർ പത്രോസ് മത്തായി ഉത്ത​ര​വാ​ദി​ത്വ​ത്തിൽ നിന്ന് പിൻമാറി.
കലാ - സാംസ്‌കാ​രിക പരി​പാ​ടി​ക​ൾ ഇവന്റ്മാനേ​ജ്മെന്റ് ടീമിനെ എൽപ്പി​ച്ചത് കൂടിയാലോചനകളില്ലാതെയാണെന്നതിൽ പ്രതി​ഷേ​ധി​ച്ച് കൾച്ച​റൽ കമ്മിറ്റി ചെയർമാൻ സ്ഥാനത്ത് നിന്ന് ഭര​ണ​ക​ക്ഷി​ എം.​എൽ.
എ. ആയ പാലോട് രവിയും രാജി​വ​ച്ചു.
ദേശീയ മഹിളാ ഫെഡറേഷൻ ഇംഗ്ലീഷ് വിലാസം https://ml.wikipedia.org/wiki/National_Federation_of_Indian_Women
നാഷണൽ ഫെഡറേഷൻ ഓഫ് ഇന്ത്യൻ വിമൺ (എൻ.എഫ്.ഐ.ഡബ്ല്യൂ) അഥവാ ദേശീയ മഹിളാ ഫെഡറേഷൻ ഭാരതത്തിലെ ഒരു ഇടതുപക്ഷ വനിതാ സം‌ഘടനയാണ്‌.
അരുണ ആസഫ് അലിയുടെയും മഹിള ആത്മ രക്ഷ സമിതിയിലെ നേതാക്കളുടെയും നേതൃത്വത്തിൽ 1954 ജൂൺ 4 ന് ആണ് സംഘടന സ്ഥാപിതമായത്.
കേരള മഹിളാ സംഘം എന്നാണ് കേരളത്തിൽ ഈ സംഘടന അറിയപ്പെടുന്നത്.
ദേശീയ വാഴമഹോത്സവം 2018 ദേശീയ വാഴമഹോത്സവത്തിൽ പ്രദർശിപ്പിച്ച ആയിരംകാ പൂവൻ എന്നയിനം വാഴയുടെ കുല
സെന്റർ ഫോർ ഇന്നോവേഷൻ ഇൻ സയൻസ് ആൻഡ് സോഷ്യൽ ആക്ഷന്റെ (സിസ്സ) നേതൃത്വത്തിൽ 2018 ഫെബ്രുവരി 17 മുതൽ 21 വരെ തിരുവനന്തപുരം ജില്ലയിലെ കല്ലിയൂർ ഗ്രാമപഞ്ചായത്തിൽ കല്ലിയൂർ വെള്ളായണി ക്ഷേത്ര മൈതാനത്ത് സംഘടിപ്പിച്ച വാഴകൃഷിയുമായി ബന്ധപ്പെട്ട പ്രദർശനോത്സവമാണ് ദേശീയ വാഴമഹോത്സവം 2018 .
വിവിധ വാഴ വിഭവങ്ങളുടെ പ്രദർശനം, വില്പന എന്നിവ കൂടാതെ ദേശീയ സെമിനാർ, പരിശീലന പരിപാടികൾ, കർഷകസംഗമം, സാംസ്കാരിക പരിപാടികൾ എന്നിവ ദേശീയ വാഴമഹോത്സവം 2018 ന്റെ ഭാഗമാണ്.
അവലോകനം സംഘാടനം
കല്ലിയൂർ ഗ്രാമ പഞ്ചായത്ത്, മിത്ര നികേതൻ കൃഷി വിജ്ഞാന കേന്ദ്രം, റീജിയണൽ സെന്റർ ഓഫ് എക്സ്പെർട്ടീസ്, ഐ സി എ ആർ- നാഷണൽ സെന്റർ ഫോർ ബനാന തിരുച്ചിറപ്പള്ളി, യുനെസ്കോ ന്യൂ ഡൽഹി, വാഴ ഗവേഷണത്തിലും പ്രചാരത്തിലും കേന്ദ്രീകരിച്ചിരിക്കുന്ന കേന്ദ്ര സംസ്ഥാന സർക്കാർ സ്ഥാപനങ്ങൾ, ഈ മേഖലയിലെ സന്നദ്ധ സംഘടനകൾ എന്നിവരുമായി സഹകരിച്ചാണ് സിസ്സ ദേശിയ വാഴ മഹോത്സവം സംഘടിപ്പിച്ചത്.
കല്ലിയൂർ ഗ്രാമപഞ്ചായത്തിലെ കർഷകരിൽ വികസനവും ഗവേഷണ വിവരങ്ങളും എത്തിക്കുക
ദേശീയതലത്തിൽ കാർഷിക രംഗത്ത് നടക്കുന്ന പുതിയ മുന്നേറ്റങ്ങളും ഗവേഷണങ്ങളും അവതരിപ്പിക്കുക, അതുവഴി കേരളത്തിലേയും തെക്കൻ തമിഴ്‍നാട്ടിലേയും കർഷകർക്ക് ഇവയുടെ പ്രയോജനം ലഭ്യമാക്കുക
വാഴ കർഷകർ, വ്യാപാരികൾ, അക്കാദമി അംഗങ്ങൾ, യന്ത്രസംവിധാന നിർമാതാക്കൾ, കാർഷിക- ജൈവ-സാങ്കേതിക സ്ഥാപനങ്ങൾ, ഗവേഷകർ എന്നിവരെ ഒരു കുടക്കീഴിലെത്തിച്ചുകൊണ്ട് ഇന്ത്യയിൽ ലഭ്യമാകുന്ന വാഴകളുടെ വൈവിധ്യത്തെക്കുറിച്ചും അവയുടെ വ്യത്യസ്തമാർന്ന ഉപയോഗങ്ങളെക്കുറിച്ചും വ്യക്തമാക്കുക......
വാഴമഹോത്സവത്തിൽ വിദഗ്ദരെ പങ്കെടുപ്പിച്ച സ്ഥാപനങ്ങൾ- കേരളകാർഷിക സർവ്വകലാശാല കേരള കൃഷിവകുപ്പ് തമിഴ് നാട് കാർഷിക സർവകലാശാല ഭാഭ അറ്റോമിക് റിസർച്ച്‌ സെന്റർ (ബിഎആർസി) നാഷണൽ റിസർച്ച്‌ സെന്റർ ഫോർ ബനാനാസ്- ട്രിച്ചി ഇന്ത്യൻ ഇൻസ്റ്റിറ്റ്യൂട്ട് ഫോർ ഹോർട്ടികൾച്ചർ റിസർച്ച്‌- ബാംഗ്ലൂർ സെൻട്രൽ ഇൻസ്റ്റിറ്റ്യൂട്ട് ഫോർ അഗ്രിക്കൾച്ചറൽ എഞ്ചിനീയറിംഗ്, കോയമ്ബത്തൂർ ജെ എൻ യു ഡൽഹി അസം കാർഷിക സർവകലാശാല ഗാന്ധിഗ്രാം റൂറൽ ഇൻസ്റ്റിറ്റ്യൂട്ട്- മധുര മഹാത്മാ ഗാന്ധി ഇൻസ്റ്റിറ്റ്യൂട്ട് ഫോർ റൂറൽ ഇന്ഡസ്ട്രിയലിസേഷൻ വൈ എസ് ആർ ഹോർട്ടികൾച്ചറൽ സർവകലാശാല, ആന്ധ്രാ പ്രദേശ് ഐ സി എ ആർ റിസർച്ച്‌ കോംപ്ലക്സ് ഫോർ എൻ ഇ എച്ച്‌ റീജിയൺ, മേഘാലയ സി എസ് ഐ ആർ എ പി ഇ ഡി എ ചിത്രജാലകം
ദേശിയ വാഴമഹോത്സത്തിൽ പ്രദർശിപ്പിച്ച വാഴക്കുലകൾ പോണിഷ് ബന്തൽ സി.വി. റോസ് (ഫിലിപ്പീൻസ്) കർപ്പൂരവല്ലി (തമിഴ്‍നാട്) ഗ്രാൻഡ് നൈൻ (ആന്ധ്രാ പ്രദേശ്) കാവേരി ജഹാജി (അസം) വെള്ള കസ്കാൽ (അസം) പോപ്പൗലൂ (ഹവായ് ദ്വീപ്) കർപ്പൂര (ആന്ധ്ര പ്രദേശ്) കൂപ്പുകൈ വെള്ളക്കപ്പ പിസാംഗ് അവാൿ (തായ്‍ലന്റ്) അവലംബം ↑ 1 2 3 ↑
ദേശീയ വിദ്യാഭ്യാസ നയം 2019 ഇംഗ്ലീഷ് വിലാസം https://ml.wikipedia.org/wiki/National_education_policy_2019 ദേശീയ വിദ്യാഭ്യാസ നയം 2019 കരട് രേഖയുടെ പുറം ചട്ട
ഭാരതത്തിന്റെ വിദ്യാഭ്യാസ നയത്തിൽ കാതലായ മാറ്റങ്ങൾ നിർദ്ദേശിക്കുന്ന രേഖയാണ് ദേശീയ വിദ്യാഭ്യാസ നയം 2019 .
ദേശീയ വിദ്യാഭ്യാസ നയത്തിന്റെ കരട് 2019 ജൂണിൽ മാനവവിഭവശേഷി വകുപ്പ് മന്ത്രി രമേഷ് പൊഖ്റിയാൽ നിഷാങ്കിന് ഡോ. കസ്തൂരിരംഗൻ സമിതി റിപ്പോർട്ട് കൈമാറി.
ഒന്നാം മോദി സർക്കാരിന്റെ കാലത്ത് മുൻ കാബിനറ്റ് സെക്രട്ടറി ടി.എസ്.ആർ.സുബ്രഹ്മണ്യം അധ്യക്ഷനായ സമിതിയാണു ദേശീയ വിദ്യാഭ്യാസ നയത്തെക്കുറിച്ച് ആദ്യ കരടു സമർപ്പിച്ചത്.
2016 ലായിരുന്നു ഇത്.
സംഘപരിവാർ ആശയങ്ങൾ അടിച്ചേൽപ്പിക്കാനുള്ള നീക്കമെന്നു വിമർശനങ്ങളുയർന്നതോടെ 2017ൽ ഐഎസ്ആർഒ മുൻ മേധാവി ‍ഡോ.
കെ.കസ്തൂരിരംഗൻ അധ്യക്ഷനായി പുതിയ സമിതിയെ നിയോഗിച്ചു.
മുംബൈ എസ്എൻഡിടി സർവകലാശാല വൈസ് ചാൻസലർ വസുധ കാമത്ത്, പ്രിൻസ്റ്റൺ സർവകലാശാലയിലെ ഗണിശാസ്ത്ര അധ്യാപകൻ മഞ്ജുൾ ഭാർഗവ, ബാബ സാഹേബ് അംബേദ്കർ സർവകലാശാല വൈസ് ചാൻസലർ രാം ശങ്കർ കുരീൽ, അമർകാന്തക് ട്രൈബൽ സർവകലാശാല വൈസ് ചാൻസലർ ടി.വി. കട്ടമണി, ഗുവാഹത്തി സർവകലാശാലയിലെ പേർഷ്യൻ അധ്യാപകൻ മഹ്സർ ആസിഫ്, കെ.എം. ത്രിപാഠി, സിഎബിഎ അംഗം എം.കെ. ശ്രീധർ എന്നിവരായിരുന്നു സമിതിയിലെ അംഗങ്ങൾ.
10+2 എന്നതിനു പകരം 5+3+3+4 എന്ന മാതൃകയാണ് പുതിയ ശുപാർശ.
1968ലെ വിദ്യാഭ്യാസ നയമായ 10+2 സംവിധാനം മാറ്റിയാണ് പുതിയ നയം.
ഹയർ സെക്കൻഡറി വിഭാഗം ഒഴിവാക്കി 11, 12 ക്ലാസ്സുകളെ സെക്കൻഡറി വിദ്യാഭ്യാസത്തിന്റെ ഭാഗമാക്കും.
മൂന്നു മുതൽ എട്ടു വയസ്സു വരെയുള്ള ആദ്യ ഘട്ടത്തിൽ പ്രീ പ്രൈമറി ക്ലാസ്സുകളും, ഒന്ന്, രണ്ട് ക്ലാസ്സുകളും ഉൾപ്പെടും.
മൂന്ന്, നാല്, അഞ്ച് ക്ലാസ്സുകൾ ഉൾപ്പെടുന്ന ലേറ്റർ പ്രൈമറി ഘട്ടമാണ് രണ്ടാമത്തേത്.
ആറ്, ഏഴ്, എട്ട് ക്ലാസ്സുകൾ ഉൾപ്പെടുന്ന അപ്പർ പ്രൈമറി ഘട്ടം മൂന്നാമത്തേതും.
10, 11, 12 ക്ലാസ്സുകൾ ഉൾപ്പെടുന്ന സെക്കൻഡറി ലെവൽ നാലാമത്.
സെക്കൻഡറിയിൽ ഓരോ വർഷവും സെമസ്റ്ററുകളായി തരംതിരിക്കും.
ആകെ എട്ട് സെമസ്റ്ററുകൾ ഓരോ സെമസ്റ്ററിലും വിദ്യാർഥി അഞ്ചു മുതൽ ആറു വരെ വിഷയങ്ങൾ പഠിക്കണം.
19 പ്രധാന നിർദ്ദേശങ്ങളാണു സമിതി സമർപ്പിച്ചത്.
∙ പാഠ്യ, പാഠ്യേതര വേർതിരിവില്ലാതെ കല, സംഗീതം, കരകൗശലം, സ്പോർട്സ്, യോഗ, സാമൂഹികസേവനം എന്നിവയെല്ലാം പാഠ്യവിഷയങ്ങളാകണം.
∙ സർക്കാർ, സ്വകാര്യ വിദ്യാഭ്യാസ സ്ഥാപനങ്ങൾക്കു തുല്യ പരിഗണന.
സ്വകാര്യ സ്ഥാനങ്ങളിൽ ഫീസ് വർധനയ്ക്കു കർശന വ്യവസ്ഥകൾ.
∙ ബിരുദ കോഴ്സുകളുടെ സമഗ്ര പുനഃസംഘടന.
∙ അധ്യാപനത്തിനുള്ള മിനിമം യോഗ്യത 4 വർഷ ഇന്റഗ്രേറ്റഡ് ബിഎഡ്.
∙ വിദ്യാഭ്യാസ മേഖലയുടെ നിയന്ത്രണത്തിന് രാഷ്ട്രീയ ശിക്ഷാ ആയോഗ്.
∙ പ്രഫഷനൽ വിദ്യാഭ്യാസ മേഖലകൾക്ക് പ്രത്യേക നിയന്ത്രണ സംവിധാനങ്ങൾ.
∙ഗവേഷണ പ്രവർത്തനങ്ങൾ ശക്തിപ്പെടുത്താൻ ദേശീയ റിസർച് ഫൗണ്ടേഷൻ
∙ഉന്നത വിദ്യാഭ്യാസ മേഖലയ്ക്കായി ദേശീയ ഉന്നത വിദ്യാഭ്യാസ നിയന്ത്രണ അതോറിറ്റി.
വിദ്യാഭ്യാസവുമായി ബന്ധപ്പെട്ട പദ്ധതികൾ നടപ്പാക്കാൻ രാഷ്ട്രീയ ശിക്ഷാ ആയോഗ് എന്ന ഉന്നതാധികാര സമിതി രൂപീകരിക്കണം.
സംസ്ഥാനങ്ങൾക്ക് രാഷ്ട്രീയ ശിക്ഷ ആയോഗ് അല്ലെങ്കിൽ സംസ്ഥാന വിദ്യാഭ്യാസ കമ്മീഷൻ രൂപീകരിക്കാം.
സെക്കൻഡറി സ്‌കൂൾ പാഠ്യപദ്ധതിയിലും ഉന്നത വിദ്യാഭ്യാസ സ്ഥാപനങ്ങളിലും തൊഴിലധിഷ്ഠിത കോഴ്സുകൾ നിർബന്ധമാക്കണം.
നാഷണൽ എജ്യുക്കേഷണൽ ടെക്നോളജി ഫോറം രൂപീകരിക്കണം.
പാലി, പേർഷ്യൻ, പ്രാകൃത് എന്നീ ഭാഷകളുടെ ഉന്നമനത്തിനു വേണ്ടി മൂന്നു പുതിയ ദേശീയ സ്ഥാപനങ്ങൾ, വിവർത്തനത്തിനും വ്യാഖ്യാനത്തിനുമായി ഇന്ത്യൻ ഇൻസ്റ്റിറ്റ്യൂട്ട് ഫോർ ട്രാൻസ്‌ലേഷൻ ആൻഡ് ഇന്റർപ്രെട്ടേഷൻ (ഐഐടിഐ) എന്നിവ സ്ഥാപിക്കണം.
വിദ്യാഭ്യാസമേഖലയെ മുഴുവൻ കേന്ദ്രീകൃത സംവിധാനത്തിന‌് കീഴിലാക്കുക, കോർപറേറ്റ‌്‌ വൽക്കരണം സുഗമമാക്കുക, ശാസ‌്ത്രീയ മനോഭാവത്തിന‌ു പകരം തീവ്രദേശീയത അടിച്ചേൽപ്പിക്കുക തുടങ്ങിയ ദീർഘകാല ലക്ഷ്യങ്ങൾ ഉറപ്പാക്കുന്നതാണ‌് കരട് നയത്തിലെ ശുപാർശക‌ൾ എന്ന് ഇടതു പക്ഷ വിദ്യാഭ്യാസ വിചക്ഷണർ വിമർശനമുന്നയിച്ചു.
കരട‌് നയത്തിലെ നാഷണൽ റിസർച്ച‌് ഫൗണ്ടേഷൻ എന്ന ആശയത്തിലൂടെ ഗവേഷണവിഷയങ്ങളെ സർക്കാരിന്റെ താൽപ്പര്യാനുസരണം നിയന്ത്രിക്കാനുള്ള നീക്കമാണെന്ന‌ും ലാഭകരമല്ലാത്ത സ‌്കൂളുകൾ പൂട്ടാനും പൊതുവിദ്യാലയങ്ങൾ ഏകോപിപ്പിച്ച‌്  ‘സ‌്കൂൾ കോംപ്ലക‌്സുകൾ’
രൂപീകരിക്കാനുമുള്ള നിർദ്ദേശം സ്വകാര്യവിദ്യാഭ്യാസ ലോബിയെ സഹായിക്കുമെന്നും വിമർശനമുണ്ടായി.
അവലംബം ↑ https://www.manoramaonline.com/news/india/2019/06/02/new-education-policy-after-50-years.html ↑ ↑ പുറം കണ്ണികൾ ദേശീയ വിദ്യാഭ്യാസ നയം 2019 (കരട്)
ദേശീയ വിദ്യാഭ്യാസനയം 2020
2020 ജൂലൈ 29 ന് കേന്ദ്ര മന്ത്രിസഭ അംഗീകരിച്ച പുതിയ വിദ്യാഭ്യാസനയമാണ് ഇന്ത്യയുടെ ദേശീയ വിദ്യാഭ്യാസ നയം 2020 (എൻ‌ഇ‌പി 2020).
എൻ‌ഇ‌പി 2020 1986 ലെ ദേശീയ വിദ്യാഭ്യാസ നയത്തെ പരിഷ്കരിക്കുന്നു.
2014 ലെ ലോക്‌സഭാ തെരഞ്ഞെടുപ്പിനുള്ള ഭാരതീയ ജനതാപാർട്ടിയുടെ പ്രകടനപത്രികയിൽ ഒരു പുതിയ വിദ്യാഭ്യാസനയം രൂപീകരിക്കുമെന്നു പറഞ്ഞിരുന്നു.
മുൻ കാബിനറ്റ് സെക്രട്ടറി ടി എസ് ആർ സുബ്രഹ്മണ്യന്റെ നേതൃത്വത്തിലുള്ള ഒരു കമ്മിറ്റി 2015 ജനുവരിയിൽ പുതിയ വിദ്യാഭ്യാസ നയത്തിനായി കൺസൾട്ടേഷൻ പ്രക്രിയ ആരംഭിച്ചു.
കമ്മിറ്റി റിപ്പോർട്ടിന്റെ അടിസ്ഥാനത്തിൽ, മുൻ ഇന്ത്യൻ ബഹിരാകാശ ഗവേഷണ സംഘടന (ഇസ്‌റോ) മേധാവി കൃഷ്ണസ്വാമി കസ്തൂരിരംഗന്റെ നേതൃത്വത്തിലുള്ള പാനൽ 2019 ജൂണിൽ എൻ‌ഇപി കരട് സമർപ്പിച്ചു.
കരട് വിദ്യാഭ്യാസനയം 2019, പിന്നീട് മാനവ വിഭവശേഷി മന്ത്രാലയം പുറത്തിറക്കി.
എൻ‌ഇ‌പി 2020 ഇന്ത്യയുടെ വിദ്യാഭ്യാസ നയത്തിൽ നിരവധി മാറ്റങ്ങൾക്ക് വഴിയൊരുക്കുന്നു.
വിദ്യാഭ്യാസത്തിനായുള്ള സംസ്ഥാന ചെലവ് അവരുടെ ജിഡിപിയുടെ 4 ശതമാനത്തിൽ നിന്ന് 6 ശതമാനമായി എത്രയും വേഗം വർദ്ധിപ്പിക്കാൻ ലക്ഷ്യമിടുന്നു.
മാറ്റങ്ങളും ലക്ഷ്യങ്ങളും ഇവയാണ്: അഞ്ചാം ക്ലാസ് വരെയുള്ള എല്ലാ സ്കൂളുകളിലും മാതൃഭാഷ അല്ലെങ്കിൽ പ്രാദേശിക ഭാഷകൾ (വേണമെങ്കിൽ എട്ടാം ക്ലാസ് വരെയും അതിനുശേഷവും).
സെക്കൻഡറി സ്കൂൾ തലം മുതൽ വിദേശഭാഷകളും, എല്ലാ തലങ്ങളിലും സംസ്കൃതവും പഠിക്കാം.
ഒരു ഭാഷയും വിദ്യാർത്ഥികൾക്ക് മേൽ അടിച്ചേൽപ്പിക്കില്ലെന്നും നയം വ്യക്തമാക്കുന്നു.
"10 + 2" ഘടനയെ "5 + 3 + 3 + 4" എന്ന 12 വർഷത്തെ സ്കൂളും മൂന്ന് അംഗൻവാഡിയും (പ്രീ-സ്കൂൾ) ഘടനയിലേക്ക് മാറ്റുന്നു.
അടിസ്ഥാന ഘട്ടം (മൂന്ന് മുതൽ എട്ട് വയസ്സ് വരെ), മൂന്ന് വർഷം പ്രീ-പ്രൈമറി (11 വയസ്സ് വരെ), ഒരു തയ്യാറെടുപ്പ് ഘട്ടം (11 മുതൽ 14 വരെ), സെക്കന്ററി ഘട്ടം (14 മുതൽ 18 വരെ) എന്നിങ്ങനെയാണ് ഈ വിഭജനം.
ഈ പരിഷ്കരിച്ച ഘടന, ഇതുവരെ പ്രത്യേക ശ്രദ്ധകിട്ടാത്ത മൂന്ന് മുതൽ ആറ് വയസ്സ് വരെ പ്രായമുള്ള കുട്ടികളുടെ മാനസികവികാസം സ്കൂൾ പാഠ്യപദ്ധതിക്കുള്ളിൽ കൊണ്ടുവരും.
എല്ലാ അധ്യയന വർഷത്തിലും പരീക്ഷകൾ നടത്തുന്നതിനുപകരം, സ്കൂൾ വിദ്യാർത്ഥികൾ മൂന്നിൽ പരീക്ഷകൾ മാത്രമേ എഴുതുകയുള്ളൂ; 3, 5, 8 ക്ലാസുകളിൽ.
മറ്റ് വർഷങ്ങളിലെത് നിരന്തര മൂല്യനിർണയശൈലിയിലേക്ക് മാറും, അത് കൂടുതൽ "യോഗ്യത അടിസ്ഥാനമാക്കിയുള്ളതും പഠനത്തെയും വികസനത്തെയും പ്രോത്സാഹിപ്പിക്കുകയും വിശകലനം, വിമർശനാത്മക ചിന്ത, ആശയപരമായ വ്യക്തത എന്നിവ പോലുള്ള ഉയർന്നതരം കഴിവുകൾ പരീക്ഷിക്കുകയും ചെയ്യുന്നു".
10, 12 ക്ലാസുകളിൽ ബോർഡ് പരീക്ഷകൾ നടക്കുമെങ്കിലും "സമഗ്ര-വികസനം ലക്ഷ്യമാക്കി" പുനർ രൂപകൽപ്പന ചെയ്യും.